
            Nr.23/270/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind modificarea şi completarea Legii nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957, primit cu nr.P.L.x 594 din 18 septembrie 2007.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti, 27.09.2007









                                                                             Nr.23/270/2007

R A P O R T
asupra proiectului de Lege privind modificarea şi completarea Legii nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată cu nr.P.L.x 594 din 18 septembrie 2007, pentru dezbatere în fond, cu proiectul de Lege privind modificarea şi completarea Legii nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957.



Proiectul de lege are ca obiect de reglementare modificarea şi completarea Legii nr.31/1994 în vederea acceptării de către România a Acordului şi a anexelor A şi B care fac parte integrantă din acesta, în versiunea din 2005, care sunt restructurate şi diferite de cele care erau în vigoare la data aderării României în anul 1994.



Ţinând seama de desele modificări ale anexelor A şi B ale Acordului, Guvernul României propune ca în viitor, traducerile amendamentelor la aceste anexe să fie preluate, în dreptul intern, printr-un ordin al ministrului transporturilor şi publicate în Monitorul Oficial al României.



Propunerea legislativă a fost avizată favorabil de Consiliul Legislativ cu nr.1094 din 16 august 2007, cu observaţii şi propuneri care au fost preluate în text.


Examinarea proiectului de lege a avut loc în şedinţa comisiei din data de 25 septembrie 2007.



La lucrări au fost prezenţi 20 deputaţi din totalul de 22 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor sub conducerea domnului secretar de stat Septimiu Buzaşu.



În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise.



Prin obiectul de reglementare şi conţinutul său, proiectul de act normativ face parte din categoria legilor ordinare.



Potrivit prevederilor art.75 alin.(1) din Constituţia României, republicată, Camera decizională pentru acest proiect de lege este Senatul.

A M E N D A M E N T E     A D M I S E

	Nr.

crt.
	Text proiect de lege
	Amendamente admise
	Motivaţia

	0
	1
	2
	3

	1
	LEGE

pentru modificarea şi completarea Legii nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957


	Titlul legii

LEGE

pentru modificarea şi completarea Legii nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), încheiat la Geneva la 30 septembrie 1957


	Redactarea exactă a titlului Legii nr.31/1994 astfel cum a fost publicat în Monitorul Oficial al României, Partea I, nr.136 din 31 mai 1994.


	2
	Art.I. - Legea nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957, publicată în Monitorul Oficial al României, Partea I, nr.136 din 31 mai 1994, se modifică şi se completează după cum urmează:


	Articolul I:
Art.I. - Legea nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), încheiat la Geneva la 30 septembrie 1957, publicată în Monitorul Oficial al României, Partea I, nr.136 din 31 mai 1994, cu modificările ulterioare, se modifică şi se completează după cum urmează:


	Conform motivaţiei de la pct.1.


	0
	1
	2
	3

	3
	LEGE

pentru aderarea României la Acordul european referitor la transportul rutier internaţional al mărfurilor periculoase (A.D.R.), încheiat la Geneva la 30 septembrie 1957

(text Legea nr.31/1994)

	1. Titlul legii se modifică şi va avea următorul cuprins:

LEGE

pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957


	Conform, avizului Consiliului Legislativ.

	4
	Articol unic. – România aderă la Acordul european referitor la transportul rutier internaţional al mărfurilor periculoase (A.D.R.) încheiat la Geneva la 30 septembrie 1957.
(text Legea nr.31/1994)

	2. Articolul unic va avea următorul cuprins:
Articol unic. – România aderă la Acordul european referitor la transportul rutier internaţional al mărfurilor periculoase (A.D.R.) adoptat şi semnat la Geneva la 30 septembrie 1957.


	Conform motivaţiei de la punctul 3.

	5
	1. După articolul unic se introduce un nou articol, art.2, cu următorul cuprins:

„Art.2. – Ministerul Transporturilor este autoritatea de stat responsabilă pentru aplicarea prevederilor art.4 pct.3, art.13 şi art.14 din Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957.”


	Nemodificat
	

	6
	2. Anexa se modifică şi se înlocuieşte cu Anexa la prezenta lege.

	Se elimină.
	Textul modificat şi completat a fost preluat la art.II.


	7
	______
	Art.II. – Textul consolidat al Acordului european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957, este anexat la prezenta lege.


	

	8
	Art.II. – Amendamentele ulterioare la anexele Acordului european referitor la transportul rutier internaţional al mărfurilor periculoase (A.D.R.), vor fi publicate în Monitorul Oficial al României, în baza ordinului ministrului transporturilor.

	Art.III. – Amendamentele ulterioare la anexele Acordului european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957, vor fi publicate în Monitorul Oficial al României, Partea I, în baza ordinului ministrului transporturilor.


	

	9
	Art.III. – Legea nr.31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), adoptat şi semnat la Geneva la 30 septembrie 1957, publicată în Monitorul Oficial al României, Partea I, nr.136 din 31 mai 1994, se va republica dându-se textelor o nouă numerotare.

	Se elimină.
	Modificat şi preluat la art.II.


                                               PREŞEDINTE,                                                                              SECRETAR,
                                                 Iulian Iancu                                                                                Aurelia Vasile
Consilier parlamentar,

Daniel Bădina

